
H^P  e  aon  de  na  ceiid  fhoiUsichidlieaii  a  tlia  air  a 
{sLOII  dheanamh,  'n  uair  a  tha  Spiorad  Dhè  a'  toirt  air 
lannan  an  aineolais  tuiteam  o  inntinn  a'  pheacaich  le 
'ghràs  slàinteil,  fhenchainn  dha  co  òirdheirc,  co  freagarrach, 
agus  co  feumail  's  a  tha  'n  Tighearn  losa  Criosd,  'n  a 
phearsa  ghlòrmhoir,  agus  anns  na  sochairibh  do-mheas 
a  tha  e  'buileachadh.  "  Tha  Dia  a  thuirt  ris  an  t-solus 
soillseachadh,  a'  dealrachadh  anns  na  cridheachaibh  aca, 
a  thoirt  soluis  eolais  glòire  Dhè  ann  an  gnùis,  no  am 
pearsa,  losa  Criosd."  (2  Cor.  iv.  6.)  Agus  is  sona, 
is  do-labhairt  sona  dhuinne,  peacaich  chiontach  thruagha, 
gu  'm  bheil  a  leithid  do  Shlanuighear,  agus  do  Thear- 
saoraidh  cumhachdach  againn,  neach  trid  'iobairt  luach- 
mhoir  agus  'eadar-ghuidhe  bhuadhaich,  a  dh'  fhaodas 
sinn  a  bhi  air  ar  deanamh  rèidh  ri  mòrachd  Dhè  neo 
chriochnaich  naoimh,  agus  air  an  d'  rinneadh  eucoi?- 
agus  trid  a  Spioraid  agus  a  ghràis  chumhachdaich,  a  dh 
fliaodas  ar  nadur  ciontach  a  bhi  air  'aiseag  chum  'iomhaigl: 
bheannaichte-san. 

Le  mòran  na  's  lugha  do  chaU  dhuinne  dh'  fhaodadh 
a'  ghrian  a  tha  'dealrachadh  's  an  latha,  agus  a'  ghealach 
agus  na  reultan  a  tha  'sgeadachadh  na  h-oidhche,  a  bhi 

air  am  mùcliadli,  na  gu  'm  biodh  ar  n-anaman  ain* 
eolach  air,  agus  as  eugmhais  driighaidh  a  bhi  aig  Grian 
ghlòrmhoir  so  na  Fireantachd  orra  :  (Mal.  iv.  2.)  is  iad  a 
thròcair  agus  a  ghràs  sàbhalaidh,  soius  agus  beatha  na 
cruitheachd  so  a's  isle  aig  Dia,  agus  is  iad  a  glòir  agus 
a  h-òirdhfìirceas  aoibhneas  agus  ioghnadh  nan  saoghal 
gu  h-àrd.  Tha  'n  t-iomlan  de  'n  eas-creidimh  agus  de 
'n  droch-rùn  aig  inntinnibh  mi-dhiadhaidh,  maille  ri 
laigsinn  creidimh,  an-dochais  a'  chridhe,  agus  beag  gràidli 
ann  an  Criosduidhibh  trèibhdhireach,  a'  sruthadh,  ann  an 
ceumaibh  eadar-dhealaichte,  o  'n  aineolas  air  an  Fhear- 
shaoraidh  ghlormhor,  agus  dhiadhaidh  so,  a  tha  eolas  air 
neo-chriochnach  feumail  agus  tarbliach. 

Faodaidh  anam  an  duine  bhi  aineolach  air  deich  mile 
ni,  gun  e  lughdachadh  ni  sam  bith  d'  a  fliior  shonas,  ach 
tha  'n  t-iomlan  de  na  beannachdan  a  tha  air  an  gealltuinn 
le  Dia,  agus  a  bhuineas  do  bheatha  agus  do  dhiadhachd, 
air  an  toirt  dhuinn  trid  eolais  an  Tighearna  losa  Criosd. 
Ma  tha  tròcair  agus  sith  air  am  meudachadh  dhuinn,  is 
ann  trid  eolais  Dè,  agus  losa  Criosd  ar  Tighearn ;  (2 
Phead.  i.  2,  3.)  agus  is  e  dleasnas  mòr  a'  Chriosduidh  fas 
ann  an  gràs,  agus  ann  an  eolas  ar  Tighearn  agus  ar 
Slanuighir  losa  Criosd.  (2  Phead.  iii.  18.) 

Tha  Criosd  cho  uile-fheumail  chum  ar  slàinte  agus  ar 
sonais,  a's  gu  'm  bheil  e  neo-chomasach  gur  urrainn 
dhuinn  a  bhi  air  ar  sàbhaladh  as  eugrahais-san.  Tha 
sinn  uile  ciontach  agus  'n  ar  peacaich  fo  dhìteadh  le 
lagh  naomh  Dhè;  's  esan  ar  n-iobairt-rèitich  agus  ar 
fear-tagraidh  mbr.  (1  Eoin  ii  1,  2.)  Tha  sinn  'n  ar 
peacaich  laga  agus  gun  treoir,  le  ar  dol  air  seacharan  o 
Dhia;  's  esan  an  Tighearna  'n  a  aonar  anns  am  bheil 
againn  a  mhàin  neart  agus  fireantachd.  (Esa.  xlv.  24.) 
Tha  sinn  'n  ar  creutairean  neo-glilan  agus  truaiUte,  ann 
an  seaUadh  an  Tighearn  ;  's  esan  losa  ar  fear-naomhach- 
aidh.  (Eabh.  ii.  11.)  Tha  sinn  a  thaobh  nàduir  marbh 
agus  neo-mhothachail  air  mhodli  spioradail ;  tha  esan  'n  a 
spiorad  a  bheothaicheas.  (1  Cor.  xv.  45.)  Is  creutairean 
sinn  a  tha  air  ar  buaireadh  agus  air  ar  sàruchadh ;  's  esan 
ceannard  mòr  ar  slainte.  (Eabh.  ii.  10.)  Is  peacaich  siiin 
fo  àmhghar  agus  ann  an  eudochas ;  's  esan  sòlas  IsraeiL 

(Lucais.  ii.  25.)  As  eugmliais-saii  eha  ni  sam  bith  siim  aeh 
truaighe  agus  an-dochas  annaiiin  fein  ;  ni  a  thug  air  Pol  a 
ràdh,  "  Tha  mi  a'  meas  nan  uile  nithe  'n  an  call,  air  son 
ro-òirdheirceis  eolais  losa  Criosd  mo  Thighearna  :  air  son 
an  d'  fhuiling  mi  call  nan  uile  nithe,  agus  measam  gur 
aolach  iad  chum  gu  'n  cosnainn  Criosd."  (Philip.  iii.  7,  8.) 

Cha  'n  'eii  ni  sam  hith  a's  sgriosaile  do  anamaibh 
dhaoine,  agus  na  's  mò  an  aghaidh  glòire  gliocais  agus 
tròcair  neo-chriochnaich  Dhè,  ann  an  slainte  trid  losa 
Criosd,  na  spiorad  fèin-fhireanta  agus  fèin-fhoghaint- 
each.  Cha  'n  'eil  daoine  anns  an  t-saoghal  na  's  faide 
0  shlàinte  trid  losa  Criosd,  na  a'  mheud  's  a  tha  'g 
earbsadh  'n  an  airidheachd  fèin  air  son  a  bhi  taitneach  do 
Dhia,  aig  am  bheil  dùil  ri  neamh  mar  thoradh  am 
fireantachd  fein,  agus  a  tha  'g  earbsadh  'n  an  cumhachd 
agus  'n  am  maitheas  fèin  gu  'n  giulan  d'  a  ionnsuidh. 
Tha  Criosd  e  fèin  ag  innseadh  dhuinn  "gu  'n  tèid  na 
cis-mhaoir  agus  na  striopaichean  do  rioghachd  nèimh 
roimh  'n  leithide  sin.'"  (Mata  xxi.  31,  32.) 

Ciod  air  bith  cho  deadli-bheusach,  maith,  diadhaidh, 
agus  cràbhach  's  a  shaoileas  daoine  iad  fèin  a  bhi,  ma  tha 
dìiil  aca  gu  'n  gabhar  riu  gu  taitneach  's  an  àm  a  ta 
làthair,  agus  gu  'm  faigh  iad  slàinte  air  a  cheann  mu 
dheireadh,  air  son  an  aobhair  sin,  aon  chuid  gu  h-iomlan, 
no  ann  an  cuid,  tha  iad  'g  an  cur  fèin  suas  mar  fhir- 
saoraidh  dhoibh  fèin — tha  iad  a'  cur  cùl  ris  an 
fhireantachd  uile-iomlan  aig  Mac  Dhè ;  an  aon  fhir- 
eantachd  a  tha  'saoradh  o  chionta,  agus  a'  cur  an  neo- 
bhrigh  uile  rùintean  glòirmhor  tròcair  agus  àrd-uachd- 
ranaehd  Dhè  ann  an  slàinto  an  duine.  (Gal.  v.  2 — 4  ; 
iii.  1 — 22;  agus  Eom.  xi.  6.)  Do  bhrigh  "  gu  'n  do 
pheacaieh  na  h-uile,  agus  gu  'm  bheil  iad  air  teachd 
gèarr  air  glòir  Dhè ;  agus  air  am  faotainn  ciontach  'n  a 
fhianuis,"  (Eom.  iii.  19,  24.)  thamallachdan  uamhasach  a' 
bhreitheanais  agus  an  dìtidh  shiorruidh  air  am  maitheadh 
dhoibh  sin  a  mhàin  a  tha  toirt  thairis  dùil  ri  slàinte 
fhaotainn  uatha  fèin,  agus  a  tha  a'  gabhail  rithe  gu 
h-iomlan  mar  shaor  thiodlilac  gràis  Dhè  ann  an  losa 
Criosd.     (Eom.  v.  16,  17;   agus  vi.  23.) 

FeumaidhCriosduidhean  a  bhi  dichiollachannancleachd- 

adli  an  iomlain  do  dhleasdanasaibh  stuama  agus  diadh- 
aidh,  agus  is  e'n  glòir  agus  an  sonas  an-  coimhlionadh 
mar  sin ;  ach  is  iad  riarachadh  agus  fireantachd  iomlan 
Chriosd,  agus  cha  'n  i  'n  umhlachd  neo-iomlan  acasan,  a 
dh'  f heumas  a  bhi  'n  a  fhireanachadh  aca  an  làthair  Dh4 
Do  bhrigh  gu'n  do  ghlan  an  Tighearn  losa  ar  peacanna 
d'a  thrid  fein,  (Eabh,  i.  3.)  uime  sin  tha  sùil  aige  ris  an 
iomlan  do  chliu  ar  slainte,  agus  bithidh  e  aon  chuid  'n  a 
uile  anns  na  h-uile,  no  gun  bhi  'n  a  ni  sam  bith,  a  thaobh 
ar  maitheanais  agus  gabhail  ruinn  le  Dia  f  haotainn :  agus 
ni  am  fìor  Chriosduidh  gàirdeachas  ann  an  cùl  a  chur  r'a 
oirdheirceasan,  r'a  'fhireantachd,  r'a  shochairean,  agus  ris 
na  h-uile  ni  'bhuineas  dha  fein,  chum  's  gum  bi  an  Tigh- 
earn  losa  'n  a  aonar  air  'àrdachadh.  (Esa.  ii.  11;  agus 
1  Cor.  i.  30.)  Agus  tha  feum  againn  air  a  shior  ghràs 
gu  ai  cuideachadh,  co  maith  r'  a  thoillteanas  gu  ar  firean- 
achadh ;  oir  as  eugmhais-san  cha  'n  urrainn  sinn  aon  ni 
a  dheanamh  a  bhios  taitneach  do  Dhia.     (Eoin  xv.  5.) 

Biodh  impidh  air  a  cur  air  gach  peacach  de  'n  chinne- 
dhaonna,  agus  misneach  air  a  toirt  do  gach  aon  aca 
creidsinn  anns  an  Tighearn  agus  anns  an  Fhear-shaor- 
aidh  thròcaireach  aig  daoine,  chum  gu  'm  faigh  e  uaithe 
beatha  agus  sonas  siorruidh.  Thugaibh  fainear  gu  ctiram- 
mach  ciod  a  rinn  Dia  an  Slanuighear.  Chuir  e  thaobh  a 
tlirusgan  mòralachd  agus  glòire  chum  e  fèin  èideadh  le 
'ur  feoil-se;  thainig  e  o  a  chathair  rioghail  shuas,  agus 
dh'  irislich  se  e  fèin  gu  bàs  a'  chroinn-cheusaidh,  a  riar- 
achadh  ceartais  Dhè  air  son  bhur  n-euceartan ;  agus  thug  e 
beatha  mhaireannach  agus  slàinte  gu  ruig  na  dearbh 
dhorsan  agaibh ;  agus  nach  gabh  sibh  ris  1  Tha  e 
'gealltuinn  na  h-uile  uireasbhuidh  feumail  do  bheannachd- 
an  airson  anama  agus  cuirp  a  thoirt  dhuibh,  airson  ùine 
agus  siorruidheachd ;  (Salm  Ixxxiv.  11.)  bhur  dion  o  'r 
n-uile  naimhdibh  spioradail ;  bhur  saoradh  o  'n  pheacadh 
agus  0  ifrinn;  agus  nèamh  agus  e  fèin  a  bhuileachadh 
oirbh ;  agus  an  cuir  sibh  fathust  cìil  ris  ì 

0  !  creidibh  gur  e  bhur  gliocas  a's  àirde,  bhur  dleasdanas 
do-sheachainte,  bhur  slàinte  gu  h-iomlan,  sibh  fèin  a 
thoirt  suas  air  fad  do  chùram  agus  do  stiùradh  Mhio 
Dhè;    gràdh  a  thoirt  d'  a  phearsa  ghlòrmhoir,  striochd- 

adli  d'  a  uachdranaclid  shèiinh,  agus  earbsadh  'n  a  cbumli- 
achd  agus  'n  a  ghràs  sàbhalaidk  Tha  gach  ni  Anns-an 
g'  a  mholadh  do  bhur  roghainn  agus  do  bhur  meas ;  co 
aca  bheir  sibh  fainear  a  ro-oirdheirceas  iongantach,  na 
sochairean  a  tha  e  'buileachadh,  an  sonas  do-labhairt  aca- 
san  a  tha  'gabhail  ris,  no  truaighean  do-thuigsinn  na 
muinntir  a  tha  'deanamh  dimeas  air,  agus  a'  cur  cul  ris. 

Smuaìnichihh  aìr  a  ro-oirdheìrceas  do-lahhairt,  gus 
am  hi  hhur  cridheachan  aìr  an  lionadh  U  urram,  iogh' 
nadh,  agus  gràdh.  (Is  esan  Tigheama  na  glòire;  (1  Cor. 
ii.  8.)  Emanuely  no  Dia  maille  ruinne ;  (Mata  L  23.) 
An  Dia  mòr  agus  ar  Slanuighear;  (Titus  ii.  13.) 
lehobhah  ar  fireantachd-ne ;  (ler.  xxiii.  6.)  Dia  os  ceann 
nan  uile,  beannaichte  gu  siorruidh;  (Eom.  ix.  5.)  An 
Dia  cumhachdach,  an  t-Athair  siorruidh ;  (Esa.  ix.  6.)  A* 
sealbhachadh  uile  iomlanachd  na  diadhachd  gu  corporra ; 
(Col.  ii.  9.)  Comh-ionann  ri  Dia  ann  an  nàdur  ;  (Philip. 
ii.  6.)  "Siorruidh;"  (Micah  y.  2.)  "  ITeo-chaochlaidh- 
each;"  (Eabh.  xiii.  8.)  "Uile-leirsinneach;"  (Tais.  ii.  18.) 
"  Uile-chumhachdach ; "  (Tais.  i.  8.)  Do  'm  bheil  na  h-uile 
umhlachd  agus  aoradh  a  ghabhas  toirt  seachad  gu  bhi  air 
an  iocadh  leis  na  h-uile  creutair  air  neamh  agus  air 
talamh;  (Eoin.  v.  23;  Taisb.  v.  11 — 14.)  An  ceud 
aobhar  agus  a'  chrioch  a's  àirde  aig  na  h-uile  nithe,  leis  an 
robh,  agus  air  son  an  robh  iad  air  an  cruthachadh ;  (Colos. 
i.  16  ;  Eoin  i.  1 — 3.)  A'  sealbhachadh  aig  an  aon  àm 
uile  oirdheirceasan  an  dà  nàdur,  nàdur  Dhè  agus 
nàdur  an  duine."  (Eoin.  i.  14,  15.)  Kis  am  bheil  gach 
uile  chumhachd  air  neamh  agus  air  talamh  air  an  earb- 
sadh;  (Mata  xxviiL  18.)  A'  riaghladh  os  ceann  riogh- 
achdan  an  domhain,  (Mata  viii.  26,  27.)  an  fhreasdail ; 
;Dan.  vii.  27;  Sech.  vi.  12,  13.)  agus  a'ghràis;  (Eoin.  v. 
21 ;  GaL  vi.  18.)  Maille  ris  gur  b  am  Breitheamh  mòr 
agus  òrduichte  air  beothaibh  agus  air  marbhaibh,  air 
cheann  an  latha  dheireannaich.     (Gniomh.  xvii.  31.) 

Mar  a  tha  tuiUeadh  uisge  ann  an  aon  f  hairge  na  tha  ann 
an  uile  aimhnichibh  na  talmhainn,  agus  aig  aon  ghrèiix 
tuilleadh  soluis  na  tha  aig  an  iomlan  de  na  reultan,  is 
amhuil  a  tha  anns  an  Tigheam  losa  Criosd  tuilleadh 
glòir'  agus  oirdheirceis  na  tha  anns  an  iomlan  de  shaogh- 

aìl,  do  dli'  ainglibli,  do  nitliibh  taitneacli,  no  ciod  air 
bith  a  tha  ionmhuinn  air  neamh  no  air  talamh.  Tha  na 
h-uile  oirdheirceas  cruthaichte  a'  smthadh  uaithe-san,  an 
sior  earbsa  ris-san,  agus  gun  toileachadh  sam  bith  as 
eugmhais-san.  (Col.  i.  15 — 19  ;  Salm  Ixxiii.  25,  26.) 
Tha  e  na  's  mo  na  an  t-iomlan  do  mhaith  aimsireil,  mar 
a  tha  sokis  na  grèine  na  's  mo  na  sokis  coinnle.  Tha 
e  na  's  mo  na  'n  t-iomlan  do  bheannachdan  spiorad- 
ail,  mar  a  tna  an  tobar  na  's  mo  na  na  sruthain.  Tha 
e  na  's  mo  na  'n  t-iomlan  do  shaibhreas  nèamhaidh, 
mar  a  tha  a'  chraobh  na  's  mo  na  'n  toradh.  Tha 
oirdheirceasan  iongantach  a  phearsa  ghlòrmhoir  a  tha 
do-labhairt,  m.òr  agusurramach.;  is  e  fior  neamh  do  shonas 
a  bhi  maille  ris  far  am  bheil  e.  gu  bhi  'faicinn  a  glilòire. 
(Eoin  xvii.  24.)  Bheir  beagan  eòlais  air  'ionmhuinneachd 
bharraichte  do  'n  inntinn  theòth-chridhich  agus  chreid- 
ich,  aoibhneas  do-thuigsinn,  agus  sòlas  nèamhaidh. 
(1  Phead  i.  8.)  'Nam  biodh  ceò  muladach  aineolais 
agus  dorchadais  pheacaich  air  'atharrachadh  o  inntinnibh 
dhaoine,  cha  b  'urrainn  doibh  gun  ioglinadh  a  ghabhail  ri 
a  ro-oirdheirceas  ghlòrmhor  agus  shiorruidh,  a  tha  neo- 
chriochnach  agus  do-rannsachaidh.     (Ephes.  iii.    8.) 

ThugaihU  fainear  na  sochairean  luaclimhor  a  tha  'n 
Tighearn  losa  Criosd  a'  huileachadh  air  na  h-uile  a  tha 
''creidsimi  ann,  churrCs  gu  'm  hi  mothachadh  agaihh  air  an 
ìuach,  agus  gun  aon  fhois  a  ghahhail  gus  an  sealhhaich 
sihh  iad.  Cha  'n  'eil  Eear-saoraidh  mòr  agus  beannaichte 
dhaoine  a  mhàin  a"  sealbhachadh  aoidhealachd  agus  oir- 
dheirceis  neo-cìiriochnaich  ann  fein,  ach  tha  e  neo-chrioch- 
nach  gràsmhor  ann  am  buileachadh  bheannachdan  air 
dreani  eile.  Tha  'n  a  ghràdh  agus  'n  a  mhaitheas  àirde 
agus  doimliiìo,  fad  agus  leud,  a  tha  'dol  thar  gach  uile 
eòlas.  (E])]l  iii.  18,  19.)  Tha  lànachd  sàsuchaidh  bharr- 
aichte  ann  an  losa  Criosd,  freagarrach  do  na  h-uile 
uireasbhuidh,  iarrtus,  agus  sonas  aig  anamaibh  neo- 
Vthasmhor  a  tha  'dol  am  mugha.  Ann  an  Criosd  air  a 
cheusadh  gheibh  sibh  iomlaineachd  neo-chriochnach  do 
fhircantachd  a'  cur  falach  air  bhur  n-uile  pheacannaibh. 
(1  I'^oin.  i.  7.)  Saibhreas  nach  teirig  do  mhaitheas,  a 
riiirachadh   bhur   n-uile    uireasbhuidh.     (PhiJip.  iv.  19.) 

Pailteas  gràis  a  clieaiinsaciiadli  blniT  n-nile  anamiannan. 
(Mata.  i.  21.)  Gliocas  do-rannsacliaidli  gu  'ur  treòr- 
acliadli  'nur  n-uile  shligliibli.  (1  Cor,  i,  30.)  Comas  uile- 
cliumliaclidacli  a  clieannsachadh  "bhur  n-uile  naimhdean 
spioradail.  (Col.  ii.  15.)  Cumhachd  àrd-uachdranach  a 
leigheas  uile  euslaintean  bhur  n-anamanna.  (Lucais  v. 
20 — 24.  Salm  ciii.  2,  3.)  Agus  lànachd  gim.tomhas 
do  ghràs  agus  do  mhaitheass  araon  g  'ur  sàsuchadh  agus  g 
'ur  tearnadh,  agus  sin  gus  an  f hior  chuid  a's  faide.  (Eahh. 
vii.  25.) 

Is  sona,  is  do-labhairt  sona,  iadsan  uile  aig  am  bheil 
còir  annsan,  agus  a  tha  air  an  aonadh  ris  tre  chreidimh 
agus  tre  ghràdh  !  Tha  iad  air  faotainn  maitheanais  agus 
air  an  deanamh  rèidh  ri  Dia,  (Eom.  v.  1,)  tha  iad  air  an 
deanamh  'n  an  cloinn  ghrkdhaich  dliàsan  ;  (Eoin  i.  12,)  tha 
a  Spiorad  aca  a'  gabhail  comhnuidh  annta ;  (Gal.  iv.  6,) 
agus  a'  mealtuinn  saorsa  slighe  d  'a  ionnsuidh  aig  na  h-uile 
àm.  (Eabh.  x.  19 — 23.)  Is  iad  ciiram  sonruichte  freasdail 
chaoimh  agus  chaoimhneil  Dhè,  (1  Phead.  iii.  12  ;  v.  7,)  tha 
a  gheaUanna  fìrinneach  aca  airson  na  h-uile  maith  feumail 
amis  a' bheatha  so  :  (Mhata  vi  30 — 33;  agus  viL  11,) 
agus  tha  iad  'n  an  oighreachan  air  beatha  mhaireannaioli. 
agus  glòir  anns  an  1-saoghal  ri  teachd;  (Eoin.  iii.  14 — 16  ; 
Eom.  viii.  17,)  is  leosan  Dia  an  Slanuighear,  ann  ah  uile 
shaibhreas  a  mhaitheis,  agus  ann  'n  a  uile  dhàimhean 
sònruichte.  (2  Cor.  vi.  16 — 18.)  Tha  còir  aca  air  uile 
gheaUannaibh  beannuichte  f  hocail,  (2  Phead.  i.  4,)  a  dh' 
f  haodas  iad  gu  h-iriosal  agus  gu  cinnteach  agairt  uaithe-san 
tre  chreidimh  agus  urnuigh,  a  reir  am  feuma.  (Eoin  xv.  7, 
agus  xiv.  13 — 14.) 

Is  e  so  an  tiodhlac  mòr,  an  tiodhlac  neo-chriochnach, 
a  tha  Dia  an  Slanuigheai;  à  doimline  do-rannsachaidh  a 
thròcair  agus  a  ghràidh,  a'  deònachadh  gu  ro  shaor  do 
pheacaich  bhochda,  thruagha,  agus  chaiUte  de  'n  chinne- 
dhaoine,  eadhon  e  fein,  agus  uUe  ionmhasan  a  ghràis  agus 
a  mhaitheis.     (Esa.  Iv,  1 — 7.) 

Thugaihh  fainear  staid  thruagh  agus  diteadh  an- 
tromaichte  nam  peacach  sin  a  tìia  'cur  an  suarachas  an 
Fhir-shaoraidh  hheannuichte  so,  agus  a  shlàinte  mhòr. 
Cia  mar  is  urrainn  iad  dol  as  o  dhìteadh  siorruidli,  a  tha 

'deanamh  dimeas  air  an  iillucliadh  iongantach  a  rinn 
gliocas  agus  tròcair  neo-chriochnach  Dhè  air  son  an  tèarn- 
aidh  agus  an  sonais  ann  an  losa  Criosd,  a  tha  ri  tàir 
air  aon-ghin  Mic  Dhè;  a  tha  'meas  'fhala  agus  'iohairt 
hiachmhoir  'n  an  nithe  coitchionn,  agus  leis  nach  àill  an 
Slanuighear  mòr  agus  naomh  so  a  hhi  'n  a  righ  os  an 
ceann,  ach  a  tha  a'  roghnachadh  ana-miann  suarach,  aigne 
thruaillidh,  no  huannachd,  no  sòlas  talmhaidh,  air  thoiseach 
air-san?  (Lucas  xix.  14;  xiv.  26 — 33;  agus  Eabh.  x. 
26 — 31.)  Tha  hreitheanas  cinnteach  agus  eagalach  a' 
feitheamh  air  luchd-tarcuis  losa  Oiosd,  agus  a  shoisgeil. 
Eiridh  ludhaich  agus  Cinnich  suas  ann  am  hreitheanas 
an  aghaidh  an  leithide  sin,  air  an  latha  mhòr,  agus  ditidh 
siad  iad.     (Mata  xii.  41 — 43;  agus  xxiii.  14 — 33.) 

A  Leughadair,  ma  tha  thusa  a'  d'  aon  dhiuhh  so,  cead- 
aich  dhomh,  o  'n  mhothachadh  a's  ro  dhrùightiche  air  do 
chunnart  agus  air  do  thruaighe  mhòir,  agus  o  spèis  thairis- 
neach  do  d'  shlàinte  agus  do  'd  shonas  siorruidh,  ni-èigin 
a  chur  fa  d'  chomhair  do  thruaighe  do  staide,  chum  's  gu  'n 
smuainich  thu  ort  fèin  agus  gu  'n  tèid  thu  as  'n  a 
thràth. 

Am  feadh  a  tha  thu  as  eugmhais  losa  Criosd,  ann  an 
staid  eas-creidimh,  tha  thu  fo  chionta  agus  fo  dhiteadh 
na  h-uile  peacaidh  a  chuir  thu  riamh  an  gniomh.  Tha 
mallachdan  uamhasach,  agus  cumhachd  ditidh  lagha 
naoimh  Dhè  a'  seasamh  'n  an  uile  neart  a'  t'aghaidh,  air- 
son  gach  euceirt  a  chuir  thu  'n  gniomh  ann  an  smuain, 
am  focal,  agus  an  gniomh.  Tha  ceartas  Dhè,  'n  a  uile 
uamhas  agus  eagal,  an  crochadh  thairis  air  do  cheann 
ciontach,  ullamh  gu  hriseadh  a  mach  ort;  (Eoin  iii.  18 — 
36,)  agus  air  dhuit  hhi  as  eugmhais  Chriosd,  cha  'n  'eil 
aon  rèite  agad  r  'a  thagradh,  cha  'n  'eil  aon  neach  agad 
a  thèamadh  t'anama  chaillte  o  ifriiin  agus  o  dhiteadh. 
Tha  mòran  chasaidean  a'  t'aghaidh,  o  lagh  Dhè  air  a 
hhriseadh,  o  do  choguis  fein,  agus  o'n  diabhol  a  tha  'g  ad 
hhuaireadh  ;  ach  air  dhuit  a  bhi  gun  chòir  shlàinteil  agad 
ann  am  Mac  Dhè,  cha  'n  'eil  aon  f  hear-tagraidh  no  eadar- 
ghuidhear  agad  maille  ri  Dia  a  thagradh  air  do  shon,  ach 
tha  thu  'sior  chàrnadh  suas  tuilleadh  feirge  fa  chomhair 
latha  na  feirge,  agus  foillseachaidh   ceart   bhreitheanais 

Dè ;  (Rom.  ii.  1 — 5,)  agus  is  e  blii  cur  an  suaraclias  an 
Eadar-mlieadlionair  mhòir  an  ni  sin  a  tha  'ceangal  ditidh 
t'uile  pheacaidhean  eile  ort.  Tha  Slanuighear  tròcaireach 
pheacach  e  fèin  a'  cur  an  cèill,  "  Ge  b'  e  nach  creid 
ditear  e."  (Marc.  xvi.  16.)  Cha 'n  f  haic  e  beatha;  bàs- 
aichidh  e  'n  a  pheacaidhean,  agus  tha  fearg  Dhè  a'  gabhail 
còmhnuidh  air.     (Eoin  iii.  36  ;  agus  viii.  21.) 

Biodh  impidh  air  a  cur  air  gach  peacach,  agus  misneacb 
air  a  toirt  do  gach  aon  diubh  tighinn  a  dh'  ionnsuidh  an 
Tighearn  agus  an  Fhir-shaoraidh  ghràsmhoir  so,  air-son 
beatha  agus  slàinte.  Tha  e  neo-chriochnach  comasach 
agus  toileach  freasdal  do  d'uil'  uireasbhuidh,  d'uile 
pheacaidhean  a  mhaitheadh,  d'uil'  eucailean  spioradail  a 
leigheas,  d'  anamiannan  a's  làidire  a  cheannsachadh,  do 
dheanamh  rèidh  ri  Dia,  d'  aiseag  a  dh'  ionnsuidh  'iomhaigh 
ghràdhaich,  agus  do  dheanamh  ro  shona  agus  ro  bheann- 
uichte  gu  siorruidh.  Cha  'n  'eil  lànachd  cumhachd 
sàbhalaidh  agus  tròcair  Chriosd  gu  bhi  air  a  thomhas  leis 
an  tuigse  a's  mo.  "  Tha  gràs  ar  Tighearna  thar  tomhas  ro 
phailt."  (1  Thim.  i.  14.)  "  Tha  e  mar  an  ceudna 
comasach  air  an  dream  a  thig  a  dh'  ionnsuidh  Dhè  Trid-san 
a  thèarnadh  gus  a  chuid  a's  faide."     (Eabh.  vii.  25.) 

Tha  nèamh  lan  do  mhiorbhuilean  gràidh  iongantaich 
agus  tròcair  neo-thoillteannaich  Chriosd.  An  sin,  tha  cuid 
a  bha  aon  uair  comharraichte  ann  an  gràinealachd  agus 
ann  an  cionta,  a  nis  air  an  lionadh  le  Spiorad  l!^aomh 
Dhè,  a'  seinn  àrd  chliu  Dhè  agus  an  Uain,  am  measg 
naoimh  agus  aingil  ri  aoradh.  'Seadh,  tha  cuid  do 
dhearbh  nihortairean  an  Ehir-shaoraidh  bheannuichte  fèin, 
a'  faotainn  beatha  maù'eannaich  agus  sonais  o  'n  fhuil 
luachmhoir  sin  a  chaidh  a  dhòrtadh  le  'n  lamhaibh 
ciontach  fèiiL  Ma  tha  cùram  ort  gu  fìos  a  bhi  agad  cia 
mar  a  thig  thu  gu  còir  f  haotainn  anns  an  Fhear-shaoraidh 
mhòr  so,  agus  'n  a  shlàinte  (agus  nar  leigeadh  Dia  gu  'm 
biodh  anam  neo-bhàsmhor  air  bith  a  tha  'chòmhnuidh  's 
an  f  heoil,  caoin-shuarach  mu'n  ghnothuch  chudthromach 
so,)  tha  freagradh  agad  do  'n  cheist  so  o  dhearbh  fhocal 
Dè,  ag  ràdh,  "  Creid  anns  an  Tighearn  losa  Criosd,  agus 
tèarnar  thu."  (Gniomh.  xvi.  31.)  Cuir  cìil  ris  na  h-mle 
earbsa  ann  ad  ghliocas,  a'  d'  neart,  agus  a'  d'  mhaitheas 


10         DLEASNAS    MÒR    CREIDSINN    ANN    AM   MAC   DH^. 

fèin ;  ag  earbsadh  an  còmlinuidJi  agus  gu  h-iomlan 
ris-san  airson  do  shàbhalaidh.  Thoir  suas  thu  fein  le  t' 
uile  chridhe  d'a  ughdarras  agus  d'a  uachdranachd  gliràs- 
mhoir,  'g  ad  striochdadh  fèin  do  riaghladh  a  Spioraid, 
fhocail,  agus  a  f  hreasdail :  iaiT  gu  dichioUach  a  chaoimh- 
neas  agus  a  ghràdh  mar  do  shonas  àraidh,  agus  maithidh  e 
do  lochdan  lioimihor,  leighisidh  e  do  nàdur  peacach,  agus 
beannaiehidh  e  thu  ann  am  pailteas  a  ghràis,  agus 
a  thròcair,  leis  gach  maith  feumaiL  (1  Cor.  iii.  21,  23 ; 
Ephes.  i.  3—6.) 

Guidh  gu  dùrachdach  air  Dia  an  Spiorad  J^aomh, 
"  tuigse  a  thoirt  dhuit  chum  gu  'm  b'  aithne  dhuit  Esan  a 
ta  fior,  eadhon  a  Mhac  losa  Criosd,  neach  a's  e'n  Dia  fior, 
agus  a*  bheatha  mhaireannach."  (1  Eoin  v.  20.)  Agus 
mar  an  ceudna  do  chridhe  aomadh  gu  gabhail  ris-an  mar 
shlàinte  Dhè.  Is  iad  eolas  agus  creidimh  slàinteil 
tiodhlaean  Dhè  a  mhàin,  (Ephes.  ii.  8.)  Cha  'n  urrainn 
aon  neach  eòlas  a  ghabhail  air,  no  creidsinn  gu  ceart  ann 
an  Dia  an  Slanuighear,  ach  le  solus  agus  cumhachd  air  am 
faotainn  uaithe  fèin,  (Eoin.  vi.  44,  45 ;  Mhata  xi.  25,  26,) 
a  tha  air  an  comh-pàirteachadh  riu  ann  an  gnàthachadh 
cùramach  agus  dichioUach  air  meadhonan  òrduichte  Dhe, 
gu  h-àraidli  'f  hocal-san  agus  urnuigh ;  (Gnath.  ii.  3 — 6,  agus 
viii.  33,  34.) 

A  pheacaich  creidibh  focal  Ckriosd, 
Earbaibh  'n  a  aimn-san  's  bithibh  beò; 
'N  a  bbeath,  tha  mile  aoibhneas  sgriobht', 
'S  'n  a  laimh  tha  mile  beannachd  mòr. 

Tha  sinn  làn  f  hiosrach  gu  bheU  an  teagasg  a  tha  anna 
na  duiUeagaibh  so  calg-dhireach  an  aghaidh  beachdan 
dhaoine  a  tha  de  inntinn  thruailHdh,  gun  tuigse,  a 
thaobh  a'  chreidimh.  Am  measg  an  dream  so  cha  'n  'e 
mhàin  gu  bheil  r'  am  faotainn  muinntir  a  tha  tur 
aineolach,  ach  mar  an  ceudna  daoine  a  tha  a'  deanamh 
aidmheil  mhòr  air  diadliachd. 

A'  mhuinntir  aineolach  's  ann  anns  an  t-seorsa  oibre  a 
tha  iad  a'  deanamh  (ris  an  abair  iad  deadh  obair)  a  b'  àiU 
leo  earbsadh  air-son  maitheanas  r>eacaidh,  sith  ri  Dia  agus 

fadheoìdli  dol  a  stigh  do  nèamli ;  air  chor  a's  an  iiair  a 
tha  creidimh  ann  an  losa  Criosd  air  a  chumail  a  mach 
mar  an  aon  stèidh-dhòchais  gii  rmgheachd  air  slàinte 
shiorruidh,  tha  so  a'  tilgeil  na  h-oibre  acasan  air  ciil,  leis 
am  hheil  iad  a'  gabhail  oilbheum,  agus  a'  cur  rompa  nach 
striochd  iad  do  theagasg  a  tha  cho  fad  an  aghaidh  an 
nàduir,  agus,  'n  am  beachd-san,  an  aghaidh  na  h-uile  firinn 
agus  ceartais.  Mar  so  'n  uair  a  bheirear  air  aghaidh  teag- 
asg  na  firinn  a  tha  'leigeadh  ris  nach  bi  feoil  air  bith  air  a 
fìreanachadh  'n  a  f  hianuis-san  tre  oibribh  an  lagha,  their 
iad  gu  bheil  sinn  an  aghaidh  gach  deadh  obair,  agus,  ma 
tha  sinne  fior,  nach  ruig  daoine  leas  suim  a  ghabhail  do 
dhleasnas  sam  bith  anns  an  rathad  sin. 

Their  a'  mhuinntir  eile,  nach  'eil  againn  ri  sparradh  air 
daoine  ach  creid,  creid ;  agus  gu  'm  bheil  so  an  cunnart 
daoine  mhealladh,  do  bhrigh  gu  bheil  an  fhirinn  a'  luaidh 
air  creidimh  marhh,  le  e  bhi  as  eugmhais  oibre.  Tha  so 
uile  fior.  Ach  tha  iomradh  anns  an  fhirinn  air  oihre 
marbha,  agus  tha  na  h-uile  obair  marbh  nach  'eil  a' 
sruthadh  o  chreidimh,  agus  tha  barrachd  dhaoine  air  am 
mealladh  leis  an  ohair  mharhh  na  tha  le  creidimh  marbh. 
'N  uair  a  thuirt  na  h-Iudhaich  ri  Criosd,  "  Ciod  a  ni  sinn, 
chum  a's  gun  oibrich  sinn  oibre  Dhe  ?  "  'S  e  'f  hreagair  e, 
"  Is  i  so  obair  Dhè,  gu  'n  creid  sibh  anns  an  ti  a  chuir  e 
uaithe."  (Eoin.  vi.  28,  29.)  A  rìs,  an  uair  a  thuirt  fear- 
coimhead  a'  phriosain,  "A  mhaighstirean,  ciod  is  coir 
dhomh  dheanamh  chum  gu  'n  tèarnar  mi  1 "  'S  e  thuirt 
Pol  agus  Silas  ris  "  Creid  anns  an  Tighearna  losa  Criosd, 
agus  tèarnar  thu  fein,  agus  do  thigh."  (Gniomh.  xvi 
30,  31.) 

A  nis,  a'  mhuinntir  a  tha  'n  aghaidh  a  bhi  sparradh  air 
daoine  creidsinn,  tha  iad  an  aghaidh  an  ni  a  theagaisg 
Criosd  agus  'abstoil.  Ach  's  e  iad  a  bhi  dh'  easbhuidh 
tuigse  ciod  e  creidimh  a's  coireach.  B'  aiU  leo-san  a 
smuaineachadh  gu  'm  bheil  daoine  gu  saoithreachadh  gu 
bhi  air  an  ath-ghineamhuinn  an  toiseach,  agus  stri  a 
dheanamh  gu  ruigheachd  air  creidimh.  Ach  an  creidimh 
a  ta  o  Dhia  tha  ath-ghineamhuinn,  fireauachadh,  agus 
naomhachadh  a'  sruthadh  uaithe.  Uime  sin,  biodh  an 
creidimh  so  aig  daoinibh,  's  cha  chùram  nach  lean  deadh 

oibre.  Oir  is  e'n  creidimh  an  siol,  agus  far  am  blieil  e  air 
a  chur  anns  an  anam  leis  an  Spiorad  JS'aomh,  tha  e  'ghnàth 
a'  toirt  a  mach  toraidh  na  naomhachd. 

Gràs  slàinteil  Dhè  agiis,  a'  Mhic  losa  Crlosd,  agus 
co-chomuim  an  Spioraid  Naoimh,  biodh  le  'shluagh  fèin. 
Amen. 

